|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Kert és tájtervezés ● Landscape architecture

## Azonosító (tantárgykód)

BMEEPUI0904

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 | önálló |
| gyakorlat | – | – |
| laboratóriumi gyakorlat | – | – |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

2

## Tantárgyfelelős

|  |  |
| --- | --- |
| neve: | Wettstein Domonkosegyetemi tanársegédwettstein@urb.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Urbanisztika Tanszék

## A tantárgy weblapja

www.urbanisztika.bme.hu/oktatas/osztatlan-oteves-es-bsc-kepzes-kotelezo-tantargyai/kert-es-tajtervezes/

## A tantárgy oktatásának nyelve

magyar

## A tantárgy tantervi szerepe, ajánlott féléve

Kötelezően választható az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven ● 2. félév

#### 3N-A0 ● Építészmérnöki nappali alapképzés magyar nyelven ● 2. félév

#### 3N-ME ● Építészmérnöki nappali mesterképzés „Várostervezés és főépítész” specializáció magyar nyelven ● 2. félév

#### 3N-ME ● Építészmérnöki nappali mesterképzés „Építészeti tervezés és belsőépítészet” specializáció magyar nyelven ● 2. félév

## Közvetlen előkövetelmények

### Erős előkövetelmény:

#### BMEEPAGA102 ● Ábrázoló geometria 1

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2018. május 30.

# Célkitűzések és tanulási eredmények

## Célkitűzések

A természeti vagy vernakuláris tájként kezelt területek az emberi tevékenységek térhódításával egyre látványosabb átalakuláson mennek keresztül, és ez a változás mára visszafordíthatatlanná is vált. A kortárs szakirodalomban megjelelő urbanizált táj fogalma azon új minőségi dimenziókra irányítja a figyelmet, melyek megpróbálják a képlékennyé váló territóriumok, az elmosódó határok és az összekeveredő területi identitások változásait értelmezni. Az átalakuló, folyamatosan változó látvány, az emberiség egyre erősebb tájalakító szerepe táj és építészet kapcsolatának új megközelítéseit igényli.

Az előadássorozat a tájelmélet modelljeként is felfogható “pozíciók, víziók, koncepciók” hármasa mentén elemzi az átalakulást, amely fogalmak révén az eltérő diszciplínák (tájépítész, kerttervező, városépítész, építész stb) nézőpontjaiból vizsgálhatók az urbanizált táj és a városias környezetben megjelenő zöldfelületek, kertek, parkok problémái. A kortárs kertművészeti és tájépítészeti projekteket meghívott előadók mutatják be különös tekintettel az alkotómunka során szerzett gyakorlati tapasztalataikra.

A tantárgy mottója a hallgatók aktív részvételét is feltételezi, az előadások témájához kapcsolódva a félév során egy alkalommal egy személyes élményen alapuló esettanulmány bemutatása a feladat, az egyes alkalmak pedig a témák kapcsán felmerülő eltérő nézőpontok megvitatásával, közös beszélgetéssel zárulnak.

## Tanulási eredmények

A tantárgy sikeres teljesítésével elsajátítható kompetenciák

### Tudás – a KKK 6.1.2. pontja szerint:

#### Ismeri az építészeti gyakorlat interdiszciplináris kontextusában előforduló táj- és kertépítészeti fogalmakat, tervezésmódszertani eszközöket

#### rálátása van a kert- és tájépítészet mint társszakmák tervezési gyakorlatára, kiemelkedő történeti és kortárs példáira;

#### tudja az építészet és településtervezés gyakorlatában megjelenő különböző típusú zöldfelületi problémák azonosítását és a partneri együttműködés lehetőségeit;

#### tisztában van a kert- és tájépítészet diszciplínáinak jelen kihívásaival, szakmai szervezeteinek munkájával;

#### Ismeri az építészet történet fontosabb korszakait, alkotásait, a kortárs építészet és társművészetek megjelenési formáit, rálátása van a települések fejlődésének történetére.

### Képesség – a KKK 6.1.2. pontja szerint:

#### Képes az építészeti gyakorlatban megjelenő zöldfelületi problémák fogalmi kezelésére

#### hatékonyan alkalmazza a tanult elemzési technikákat;

#### képes az építészeti gyakorlatot érintő szakmaközi párbeszédben a társszakmák képviselőivel történő hatékony együttműködésre

#### alkalmazni tudja a társszakmák tágabb léptékű koncepcióinak vonatkozó elemeit az építészeti alkotómunkában

#### a tanult általános táj- és kerttervezés-elméleti és történeti ismereteket összhangba tudja hozni építészeti ismereteivel;

#### Az átlagosnál mélyebb ismeretekkel és magasabb szintű képességekkel rendelkezik a következő területeken: urbanisztika-településtervezés, környezet- és tájtervezés, housing, közösségi épülettervezés, építészeti szociológia és környezetpszichológia, települési infrastruktúra, ingatlanfejlesztés, beruházás-menedzsment, építési jog és igazgatási ismeretek, épületenergetika, építészeti akadálymentesség, építészeti ökológia, építészeti informatika, építészeti tűzvédelem, épület- és településüzemeltetési feladatok, valamint építészeti bűnmegelőzés és település-biztonság..

### Attitűd – a KKK 6.1.3. pontja szerint:

#### Együttműködik az ismeretek bővítése során az oktatóval és hallgatótársaival,

#### folyamatos ismeretszerzéssel bővíti tudását;

#### nyitott az új információk befogadására, törekszik szakmai és általános műveltségének folyamatos fejlesztésére; nyitott a szükséges kert- és tájtervezési eszközök, elméletek megismerésére és a táji léptékű építészeti problémákra, továbbá törekszik azok helyes és kreatív megoldására;

#### törekszik az építészetben előforduló problémák megoldásához szükséges kert-, köztér-, zöldfelületi- és tájtervezési ismeretek elsajátítására és alkalmazására;

#### törekszik a pontos és hibamentes feladatmegoldásra;

#### törekszik az esztétikailag igényes, magas minőségű prezentációk készítésére;

#### a munkája során előforduló minden helyzetben törekszik a jogszabályok és etikai normák betartására.

### Önállóság és felelősség – a KKK 6.1.4. pontja szerint:

#### Önállóan végzi az alapvető táji és kerttervezési léptékű feladatok és problémák végiggondolását és azok megoldását; szakmai problémák során önállóan és felelőssége tudatában lép fel;

#### nyitottan fogadja a megalapozott kritikai észrevételeket;

#### a fellépő problémákhoz való hozzáállását az együttműködés és az önálló munka helyes egyensúlya jellemzi;

#### az elkészített munkájáért (dolgozatok, beadandó feladatok), valamint az esetleges csoportmunka során létrehozott alkotásokért felelősséget vállal.

## Oktatási módszertan

Előadások, szeminárium, kommunikáció írásban és szóban, önállóan készített feladatok

## Tanulástámogató anyagok

### Szakirodalom

kötelező tankönyv: Astrid Zimmermann: Constructing Landscape, Birkhäuser, 2011

### Jegyzetek

Jámbor Imre: A kerttervezés alapelemei, 2007

Jámbor Imre: A települések zöldfelülete, 2007

Jámbor Imre: Kertépítészet-történet, 2007

### Letölthető anyagok

további elektronikus segédanyagok a tárgy honlapján

# Tantárgy tematikája

## Előadások tematikája

* *Bevezetés, jelen horizont: Táji urbanizációs problémák*
* *A kertészettől a tájépítészetig. Szakmatörténeti áttekintés*
* *Vezetett arborétum séta a Corvinus Egyetem Budai Campusán Dr. Szabó Krisztinával*
* *Történeti kertkoncepciók*
* *Kert a városban: közösségi kertek*
* *Kert és visszavonulás: gyűjteményes kertek*
* *Konzultáció*
* *Közterület tervezés participatív eszközökkel*
* *Artificial landscape: Hollandia és a polder modell*
* *Települési zöldhálózatok, parkok*
* *Kultivált táj: Hegyvidéki települési és gazdálkodási modellek*
* *Az elvágyódás kertjei: A Balaton - táj átváltozása + zárthelyi.*

## Gyakorlati órák tematikája

* *–*
1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása ajánlott, a gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat (TVSZ) írja elő. A teljesítményértékelések alapját az előadásokon és a gyakorlatokon elhangzott ismeretek összessége képezi.

### Vitás esetekben a hatályos TVSZ, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Összegző tanulmányi teljesítményértékelés* (a továbbiakban zárthelyi dolgozat): a tantárgy és tudás, képesség típusú kompetenciaelemeinek komplex, írásos értékelési módja egy zárthelyi dolgozat formájában, a dolgozat alapvetően a megszerzett elméleti ismeretek felmérésére szolgál. A zárthelyi során elméleti feladatokat kell megoldani a teljesítményértékelés során (segédanyagok felhasználása nélkül), az értékelés alapjául szolgáló tananyagrészt a tárgyfelelős határozza meg.

#### *Részteljesítmény-értékelés* (a továbbiakban elemző feladat): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja, melynek megjelenési formája egy önállóan készített elemző feladat; annak tartalmát, követelményeit, beadási határidejét, értékelési módját a félév aktuális tematikájának megfelelően specializáltan határozza meg a tárgyfelelős.

## Teljesítményértékelések részaránya a minősítésben

### Az aláírás megszerzésének feltétele a szorgalmi időszakban végzett teljesítményértékelések mindegyikének legalább 50%-os teljesítése.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| Zárthelyi dolgozatok | 30% |
| Önállóan készített elemző feladat | 70% |
| összesen: | ∑ 100% |

### A féléves érdemjegy a félévközi részérdemjegyek átlaga adja.

## Érdemjegy megállapítás

| érdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* |

## Javítás és pótlás

### Az egyes félévközi teljesítményértékelésekhez egyenkénti minimumkövetelmény tartozik, ezért egyenként pótolhatók.

### A zárthelyi dolgozat a félév végén, a pótlási héten díjmentesen pótolható. A pótlási lehetőségek időpontjai az aktuális félév időbeosztásához és zárthelyi ütemtervéhez igazodnak.

### Az értékelés során el nem fogadott elemzéseket a visszaadást követő alkalomra újra el kell készíteni és be kell adni. Ezeket a feladatokat a határidőn túl beadott elemzésekhez hasonlóan értékeljük.

### A félévben lehetőség van az elemző feladatok újbóli elkészítésére javítási célzattal. Az így készített új elemzés pontszáma a javítani kívánt elemzés pontszámát felülírja. A javításra készített elemzés leadására – a hatályos Tanulmányi- és Vizsgaszabályzatban meghatározott díj megfizetése mellett – a kari munkarend van lehetőség.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×2=24 |
| felkészülés a teljesítményértékelésekre | 10 |
| önállóan készített elemző feladat elkészítése | 26 |
| összesen: | ∑ 60 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2018. május 30.